

**Πανελλήνιος Διαγωνισμός Φυσικής 2025**

**Αγαπητές συναδέλφισσες, αγαπητοί συνάδελφοι,**

 Η Ένωση Ελλήνων Φυσικών θα πραγματοποιήσει και φέτος τον Πανελλήνιο Διαγωνισμό Φυσικής 2025 για μαθητές Δημοτικού και Γυμνασίου.

Ο Διαγωνισμός Φυσικής του **Δημοτικού** με την ονομασία «Ηράκλειτος» θα πραγματοποιηθεί σε δύο φάσεις:

**Η Α΄ φάση** εξ αποστάσεως 25 Ιανουαρίου.

**Η Β΄ φάση** σε εξεταστικά κέντρα σε όλη την Ελλάδα στις 29 Μαρτίου για τους μαθητές που θα προκριθούν από την Α φάση.

Ο Διαγωνισμός Φυσικής του **Γυμνασίου** με την ονομασία «Αρίσταρχος» θα πραγματοποιηθεί σε τρεις φάσεις:
**Η Α΄ φάση** εξ αποστάσεως 11 Ιανουαρίου.

**Η Β΄ φάση** σε εξεταστικά κέντρα σε όλη την Ελλάδα στις 29 Μαρτίου για τους μαθητές που θα προκριθούν από την Α φάση.

Η **Γ΄ φάση** για τους πρώτους 25 μαθητές κάθε τάξεως σε εξεταστικά κέντρα σε Αθήνα και Θεσσαλονίκη στο δεύτερο δεκαήμερο του Μαΐου.

Μπορείτε να ενημερώσετε τους μαθητές σας για τον διαγωνισμό και την εγγραφή τους στην πλατφόρμα:

https://diagonismos-eef.gr

Για την ολοκλήρωση της εγγραφής στην πλατφόρμα **και την συμμετοχή σας στον διαγωνισμό απαιτείται η πληρωμή συνδρομής 10 euro.**

Με την εγγραφή στην πλατφόρμα, οι μαθητές θα έχουν πρόσβαση σε παλιά θέματα, ενδεικτικές ερωτήσεις, ασκήσεις και την ύλη του διαγωνισμού, διαρκή ενημέρωση, καθώς και συμμετοχή στα μαθήματα προετοιμασίας.

Η Οργανωτική Επιτροπή του Διαγωνισμού